1 . Umsóknir um framkvæmdaleyfi til skógræktar á lögbýlum - 2001010 Bergþóra Jónsdóttir , formaður Félags skógarbænda á Vesturlandi , óskar svara vegna umsókna um framkvæmdaleyfi til skógræktar á lögbýlum . Bergþóra Jónsdóttir kynnti erindi sitt á fundinum . Nefndin þakkar fyrir góðar athugasemdir og felur skipulagsfulltrúa að svara erindinu formlega . 2 . Minningargarðar í Dalabyggð - 1909024 Óskað eftir afstöðu sveitarfélagsins til stofnun grafreitar . Nefndin tekur vel í erindið og leggur til að skipulag grafreita verða tekið fyrir í aðalskipulagsvinnu sem er að hefjast . 3 . Ábending varðandi sjóvörn við Ægisbraut - 2001005 Ábending frá Boga Kristinssyni að sjóvörn verði færð utar við komandi endurnýjun . Nefndin þakkar Boga fyrir ábendinguna . Hún er nokkuð seint komin fram og mun hafa í för með sér kostnað , sem ekki er gert ráð fyrir . Nefndin leggur því til að erindinu verði hafnað . Hafnað 4 . Stefna Dalabyggðar í loftslagsmálum - 1912015 Með lögum nr. 86 / 2019 var gerð breyting á lögum um loftslagsmál nr. 70 / 2012 sem m.a. kveður á um skyldu sveitarfélaga til að setja sér loftslagsstefnu . Nefndin leggur til að stefnan verði unnin samhliða endurskoðun á aðalskipulagi . 5 . Ólafsdalur - breyting á deiliskipulagi - 2001007 Minjavernd hf. óskar eftir því að gera breytingu á deiliskipulagi í Ólafsdal . Nefndin leggur til við sveitarstjórn að þessi breyting á deiliskipulagi Ólafsdals verði samþykkt , þar sem um óverulega breytingu er að ræða . Ekki er þörf á grenndarkynningu , vegna þess að engir hagsmunaaðilar eru að málinu nema eigendur Ólafsdals . Nefndin vekur athygli á að á svæðinu er merkt gröf með miltisbrandssýkingu , sem ekki má hrófla við . 6 . Iðnaðarsvæði fyrir vindlund á jörð Sólheima - 1902037 Skipulagsstofnun óskar eftir umsögn Dalabyggðar vegna tillögu að matsáætlun vegna fyrirhugaðs Vindorkugarðs í landi Sólheima í Dalabyggð . Skipulagsstofnun leitaði álits nefndarinnar á tillögu að matáætlun . Nefndin gerir eftirfarandi athugasemdir . 1 . Í skýrslunni er fuglaathugun ekki innan tímaramma mats á umhverfisáhrifum , þannig að niðurstöður athugunarinnar koma eftir að frummatsskýrsla er gefin út . Ekki verður hægt að taka frummatsskýrsluna til afgreiðslu fyrr en niðurstöður athugunarinnar liggja fyrir . Jafnframt bendir nefndin á að nauðsylegt er að athugunin nái fram í júní , til að ná marktækri niðurstöðu um varp . Nefndin telur bann við rjúpnaveiði á framkvæmdasvæði ekki vera mótvægisaðgerð sem hafi áhrif á fuglalíf almennt . 2 . Nefndin leggur áherslu á að gætt verði ýtrustu varúðar við meðferð á úrgangsvatni , þar sem hagsmunir sem snúa að fiskveiði eru mikilvægir á þessu svæði . Gerð verði nánari grein fyrir meðferð vatns . 3 . Þótt vegur 59 sé ekki fjölfarinn , þá fara um hann mikilvægir gestir ferðaþjóna í Dölum , þeir gestir sem gista í héraði . Því er mikilvægt að haft verði samráð við hagsmunaaðila í Dölum , s.s. ferðamálasamtök , varðandi umferð á framkvæmdatíma verkefnisins . 4 . Ekki er skilgreint með hvaða hætti fjármögnun á frágangi svæðisins við lok eða óvænta stöðvun verkefnis sé tryggð . 7 . Reglur um skreytingar og skilti í Búðardal - 1909004 Dalabyggð vinnur að mótun reglna um skilti og skreytingar í bæjarlandi Búðardals . Kynningarferlið stendur yfir .